|  |
| --- |
| Til Digitaliseringsstyrelsen, SUMNE@digst.dk cc. SILAR@digst.dk.   |

# Høringssvar: Høring over udkast til bekendtgørelse om MitID til privatpersoner

Indledningsvis henviser vi til høringssvaret til udkast til forslag til lov om MitID og NemLog-in, som vi også vedhæfter.

Derudover har vi følgende bemærkninger:

DH mener, det er en udfordring, at bekendtgørelsen ikke har en tydelig beskrivelse af vejledningsforpligtelsen. Det kan skabe problemer for de grupper af mennesker med handicap, som har svært ved at håndtere løsningerne uden hjælp.

Det er vigtigt, at der i både lov og bekendtgørelser indsættes tydelige referencer til de retssikkerhedsmæssige juridiske rammer, som reglerne skal operere indenfor. Det er ikke tilfældet i bekendtgørelsen, hvor der alene fastsættes beskrivelse af klagevejen.

Det er også en udfordring, at der i bekendtgørelsen ikke er gjort rede for et særligt hensyn til de grupper, som har brug for praktisk hjælp til at håndtere løsningen – eller i øvrigt snitfladen til at være digitalt fritaget.

Skulle ovenstående give anledning til spørgsmål, kan disse rettes til chefkonsulent, Monica Løland, på tlf.: 3638 8524 eller e-mail: mol@handicap.dk.

Med venlig hilsen

Thorkild Olesen
*Formand*